作者:張紹
標題:沖佑觀
內容:大始未形，混沌無際。上下開運，乾坤定位。日月麗天，上惟立德，下無疏親。皇風蕩蕩，黔首淳淳。天下有道，八極神鄉，十州異境。翠阜丹丘，潛伏靈聖。惟彼武夷，葬日風雨，會有神仙。國步多艱，皇綱中絕。四海九州，赫赫烈祖，再造丕基。拱揖高讓，神人樂推。明明我後，拓土開疆，經天緯地。五嶺來庭，三湘清澈。四海震威，淹留駿馭，想像鶉居。心懸真洞，夢到華胥。乃眷名山，跨谷彌岡，張霄架極。珠宮寶殿，璿臺玉堂。鳳翔高甍，七聖斯嚴，三君如在。八景靈輿，九華神蓋。清霄莫胥，會仙之類，名之惟新。高峰為壑，區谷成坰。皇獻頌聲，